Гелена Вондрачкова

**Гелена Вондрачкова** (Helena Vondráčková, * 24. юн 1947, Прага) — чешска спѣвачка, филмова, телевизна и театрална актерка, една з найуспѣшнѣйшых представительок чешского вокалного умѣлства в заграничу.

## Зачаток карьеры
Родила ся 24. юна 1947 в Празѣ. Дѣтство ей минуло в Слатинянах в восточной  Чехии, там од молодых лѣт  учила ся грати на клавирѣ. 

Первый успѣх пришов ей 27. апрѣля 1964, коли выграла спѣвацкый конкурз *Глядаме новы таланты зоз спѣванками*, а позднѣйше того року записала свою перву гитову спѣванку  *Червена рѣка*, котра была чешскым вариантом америцкой народной ковбойской спѣванкы *Red River Valley*. Року 1965 закончила середну школу и выграла титул *[[Златый славик]]* (Zlatý slavík - 1965) в анкетѣ популариты чехословацкых спѣвакох од часописа *Молодый свѣт* (Mladý svět) и достала ангажман в театер Рококо в Празѣ. Ту ся спознала з вызначныма умѣлцями Мартов Кубишовов и Вацлавом Нецкаржом. Од року 1968 выступовали въедно яко трио Golden Kids. Первый филм (1967–1968), в котром играла была казка *Шалено смутна принцезна*, де вытворила главну ролю принцезны Геленкы.

## Далша карьера
В новембрѣ 1970 успѣшно выступовала на Свѣтовом фестивалу популарной спѣванкы в Токио и достала од побочкы Universal Music Group пропозицию записати свой первый албум, де спѣвала по английскы *(Isle of Helena, 1971)*. За тым в ей репертоарѣ послѣдовали французскы, польскы, словацкы, нѣмецкы, русскы, японскы спѣванкы. В 1970-х роках стала ся найекспортованѣйшов чешсков спѣвачков.

Вершины своих фестиваловых выступлѣнь досяла в року 1974, коли на фестивалу *Братиславска Лира* достала награду *Золота Лира* зо спѣванков *Мальованый джбанку*. З тов спѣванков року 1977 выграла и фестивал в Сопоту.
 
Року 1982 стала ся **Заслуженов умѣлкыньов [[Чеськословеньско|Чехословакии]]**.

Року 1983 оддала ся за нѣмецкого музиканта Гелмута Зикела, з котрым ся спознала в Сопоту.

Гелена Вондрачкова пережила пад коммунистичного режима, роспад Чехословакии и по недовгом спадѣ зыскала наново популарность. 

Коли в 1990-х настала доба музикалох, заграла главну ролю такой в первом з них *(Bídníci — Нещастници, 1992)*.

Року 2000 з албомом *Водопад* стала ся найпродаванѣйшов спѣвачков року. Зачатком 2000-х вертать ся на первы позиции анкеты *Золотый соловѣй*.

Року 2001 розвела ся з Гелмутом Зикелом, а зачатком року 2003 оддала ся за Мартина Михала, бизнемена, свого манажера. Од того часу стала ся участницьов даколькых судовых процессох, звязаных з ей профессионалнов чинностьов.

В року 2005 выступовала в престижном концертной галѣ Carnegie Hall в Ню-Йорку в музикалу *Cats (Мачкы)*. 

Гелена Вондрачкова продовжать выступати  з концертами. На переддень свого юбилея, 23. юн 2017,  заплановала концерт в Старой Любовни.

## Найуспѣшнѣйшы спѣванкы
Повна дискография и укажкы

**1964–1969:** *Červená řeka, Pátá, Chytila jsem na pasece motýlka, Vzdálený hlas, Růže kvetou dál, Mám ráda cestu lesní, Přejdi Jordán, To se nikdo nedoví, Hříbě, Hej, pane zajíci, Oh, baby, baby, Časy se mění, Stín katedrál, Tvá malá Jane, Proč mě nikdo nemá rád, Slza z tváře padá*

**1970–1979:** *Miláčku, Fanfán, Kam zmizel ten starý song, Archiméde, Znala panna pána, Kvítek mandragory, Lásko má, já stůňu, Malovaný džbánku, Dvě malá křídla tu nejsou, Ptačí hnízda, Já půjdu tam a ty tam, Málo mám lásky tvé, Tentokrát se budu smát já, Vzhůru k výškám, To se zvládne*

**1980–1989:** *Léto je léto, Když zabloudíš, tak zavolej, Múzy, A ty se ptáš, co já, Jarním loukám, Sblížení, To je štěstí, Každá trampota má svou mez, Nač vlastně v půli vzdávat mač, Je to malý svět, Jsem jaká jsem, Sladké mámení, Čas je proti nám, To pan Chopin, Náhodný známý, Nahrávám, Sprint, Ještě světu šanci dej, Svou partu přátel ještě naštěstí mám*

**1990–1999:** *Song hrál nám ten ďábel saxofon, Copacabana, Tam, kde jsi ty, Nevzdám se hvězdám, Já půjdu dál*

**2000–2009:** *To tehdy padal déšť, Dlouhá noc, Tvou vůni cítím dál, Neuč slunce hřát, Karneval, Déja vu, Sundej kravatu, Hádej...!, Nebudeme sedět doma, Já vítám déšť*

## Филмография (без телевизных филмох)
* 1968 *Šíleně smutná princezna* 
* 1972 *Zpívající film* 
* 1977 *Jen ho nechte, ať se bojí* 
* 1980 *Pohádka o Honzíkovi a Mařence* 
* 1982 *Zpěváci na kraji nemocnice*
* 1982 *Revue na zakázku*
* 1984 *Barrandovké nocturno aneb jak film tančil aneb zpíval*
* 1988 *Láska na inzerát*
* 1992 *R jako Helena*
* 1992 *Trhala fialky dynamitem*
* 2004 *Kameňák 2*
* 2009 *Comeback*
* 2015 *Alenka — dívka ktéra se nestane*

## Музикалы
* 1992 *Bídníci*
* 2005 *Cats*
* 2006 *Hello Dolly*
* 2009 *Mona Lisa*
* 2010 *Baron Prášil*
* 2015 *Mamma Mia!*

## Жерела
* Michal Herzán, Václav Budinský. Divadlo Rokoko. Vyd.Victory. Most, 1998.
* Chris True. Biography: Helena Vondrácková (Доступно онлайн)

## Одказы
* Официалный сайт Гелены Вондрачковой
* Гелена Вондрачкова: 50 рокы на сценѣ (1964-2014)

## Референции



Катеґорія:Співаци
Катеґорія:Филмовы артисты
Катеґорія:Артисты театра